ผมเป็นหนองในครับเป็นมาได้4-5วันละครับเราสามารถซื้อยามากินเองได้ไหมครับ ยาอะไรบ้าง
สวัสดีค่ะ หนองในคือโรคติดต่อทางเพศสัมพันธ์ชนิดหนึ่งเกิดจากการติดเชื้อแบคทีเรีย จะมีอาการบริเวณอวัยวะเพศเช่นมีปัสสาวะแสบขัดหรือปัสสาวะเป็นหนอง มีแผลที่อวัยวะเพศการรักษาคือใช้ยาฆ่าเชื้อแบบฉีดที่จะรักษาเชื้อหนองในแท้ และแพทย์มักจะให้ยารักษาหนองในเทียมซึ่งก็คือยา doxycycline หรือ Azithromycin มารับประทานด้วย เนื่องจากหนองในแท้และหนองในเทียมมักเกิดร่วมกันเบื้องต้นแนะนำพบแพทย์เพื่อตรวจร่างกายให้ได้การวินิจฉัยที่แน่นอนก่อน เพราะยังมีโรคติดต่อทางเพศสัมพันธ์อีกหลายชนิดที่มีอาการคล้ายกันได้ ไม่ควรซื้อยามากินเองเนื่องจากอาจทำให้ไม่หายและเชื้อดื้อยาได้แนะนำมีเพศสัมพันธ์แบบป้องกันด้วยถุงยางอนามัย และควรพาผู้ที่เรามีเพศสัมพันธ์ด้วยไปรักษา ไม่เช่นนั้นเชื้อก็ติดกันไปติดกันมา ไม่หายขาดซักที